
EVELYN WEVER-CROES 


BAN APOYA NOS LOCALNAN Y HUNTO 
CREA OPORTUNIDADNAN NOBO PA ARUBA 


Arubiano ta hopi talentoso 


Desde bishita di Secretario di Estado Alexandra van Huffelen na 
Aruba, algo cu a hala hopi atencion ta e escogencia di regalo cu 
Prome Minister Evelyn Wever - Croes a haci. Particularmente 
cu a opta pa articulonan traha na Aruba door di localnan y cu 
tin un bunita storia tras di nan. 


Awor cu nos ta den un etapa cu mas y mas ta dirigi e atencion 
y enfoke riba apertura di pais, normalidad y recuperacion 
economico, por wak bek na e resiliencia di nos pais cu tin hopi 
di haber cu nos hendenan. 


Productonan di cuido marca Ha’bon 

Naline Heilbron ta splica cu Ha’bon ta un compania di 
productonan traha na man na Aruba door di personanan cu 
limitacion. ‘Ha’bon Aruba, no ta produci unicamente habon. 
Como cu e demanda a cuminsa crece, e mercado tambe a 
crece y a cuminsa expande exitosamente den otro ramonan 
di cuido di cuero ‘skin care’, a base natural cu ingredientenan 
natural.’ 

Algun di e productonan aki ta encera e lifia di cuido di cara cu 
ta inclui ingredientenan manera colageno, elastina y hyaluronic 
acid, crema pa curpa, y un liňa pa hende homber cu ta inclui 
after shave y cuido di barba. Ademas, sra. Heilbron a splica 
cu e cahitanan tambe ta wordo traha door di personanan cu 
limitacion. 


Sjaal di Gigiola Gomez 

Disefiadora local Gigiola Gomez tambe a expresa cu como 
Arubiano e ta orguyoso di a haya e oportunidad pa a traves di 
Prome Minister, scoge un regalo pa Secretario di Estado van 
Huffelen. “Arubianonan tin hopi talento y mester support esaki. 
Prome Minister sigur a haci un bon impresion.' 

Sra. Gomez a sigui splica cu e inspiracion tras di sjaal escogi 
ta nos cultura. ‘Mi a wordo inspira como cu Aruba ta trece hopi 
hende cerca, diferente nacionalidad cu ta trece desaroyo pa 


— 


nos pais. Mi ta kere nos hendenan ta nos personanan clave 


y mester sostene otro. Mi a inspira tambe no solamente pa 
hendenan, pero tambe e biento cu ta supla nos bandera 
nacional. E sjaal tin e print di colornan di nos bandera y e 
movimento di biento cu ta trece tur hende hunto.’ 

Sra. Gomez a keda hopi contento cu Prome Minister ta 
considera nos Arubianonan pa trece algo asina dilanti, pa 
intruduci hendenan internacional articulonan tipico, autentico 
y cu tin un storia di conta di nos cultura. Tur Arubiano tincu 
uni y empodera otro pa nos por yega internacional. Pa esaki, 
colaboracion ta hopi importante’, sra. Gomez a expresa. 


Gabinete Wever - Croes II Ta promove y sostene nos localnan 
cu a pesar di tempo dificil a desplega pasion, determinacion, 
perseverancia y creatividad. Esaki ta dos ehempel di 
companianan y personanan local, pero ta aplaudi cada un 
persona cu ta tuma e curashi pa lanta un negoshi y crea algo 
riba nan mes cu ta representa Aruba y nos cultura. 

E siman aki Prome Minister Evelyn Wever - Croes tabatin e 
honor di ta na Universidad pa un discurso inaugural di dos 
profesor. E profesornan a dicidi di asumi e posicion aki pa 
yuda Aruba su Universidad sigui desaroya. 


Prome Minister a expresa cu ambos profesor a duna 
discursonan inaugural sumamente interesante y aplicabel. Cu 
enfoke riba derecho publico, situacion di tereno, maneho di 


gobierno y e libertad of e espacio cu gobierno tin den esakinan. 
Otro temanan sumamente importante y necesario pa papia di 
dje ta, medio ambiente y e transicion di energia y con esaki ta 
bay acopla cu e espacio di ley cu tin pa esaki. 


Terminando Premier Wever - Croes a felicita Universidad di 
Aruba cu e expansion sumamente valioso pa Universidad di 
Aruba y studiantenan y ta desea nan hopi exito. 


Prome Minister Evelyn Wever-Croes ta alerta pueblo di 
Aruba en general pa ta cauteloso na momento cu ta haci uzo 
di internet den e dianan aki. Prome Minister a remarca cu e 
situacion na Ukraina ta keda uno alarmante y nos mester keda 
alert ana tur momento. 


“Manera cu a informa anteriormente, Gobierno y expertonan 
ta trahando duro pa ta prepara lo mas miho cu ta posibel pa 
cualkier eventualidad. Un tema cu mi a menciona caba ta 
Cybersecurity, Siguridad Cibernetico. Nos ta escalando nos 
protocolnan cu e enfoke pa ta pro activo, pero ta importante 
pa enfatisa cu siguridad cibernetico ta responsabilidad di nos 
tur. Sea alerta na tur momento, online, ora di uza Whatsapp, of 
Email, of mensahe SMS”, Prome Minister a enfatisa. 


Prome Minister a indica cu e atakenan cibernetico ta na un 
nivel mas halto cu nunca y e criminalnan cibernetico tin hopi 
tactica nobo. Esaki ta pone cu nos mester ta mas atento y 
cauteloso. 


“Ban hunto siña mas di con pa proteha nos mes, nos famia, 
nos trabou of negoshi, nos yiunan, y asina hunto nos por tambe 


proteha nos pais di un atake cibernetico. Sea alerta y sea sabi 
(cybersmart)”. 


Prome Minister a duna di conoce cu na luna di April Gobierno 
lo cuminsa un campafia nacional di conscientisacion. 
Mientrastanto, Gobierno lo comparti tips y kico tur ciudadano 
por cuminsa haci pa protehe su mes den forma di “do's and 
don'ts. 


SIGURIDAD 
CIBERNETICO 


TIPS PA HACI Y NO HACI 


Uza password pa tur 
servicio y aparato. 


No conecta na cualkier 
WIFI publico. 


Gabinete Wever - Croes II 

3 maart dia mundial di Cuido di Oido 
PROME MINISTER EVELYN WEVER-CROES: 


CUIDA BO OIDO, E TA CONECTA BO CU 


3 di maart ta “World Hearing Day”, e dia mundial cu nos ta para 
keto na cuido di oido y e importancia di oido. Prome Minister 
Evelyn Wever - Croes a enfatisa cu oido y cuido di oido, ta algo 
cu ta hopi cerca di su curason considerando cu el a eherce 
hopi trabou boluntario riba e tereno aki desde prome cu el a 
drenta politica. 


Prome Minister Wever - Croes na e ocasion a inicia bisando: 
“Pami ta un honor awe hunto cu Minister di Salubridad Dangui 
Oduber pa ricibi e directiva di Quota International of Aruba. 
Nan a trece na nos atencion algun punto cu ta hopi importante, 
entre otro con por conscientisa hendenan pa cuida nan oido 
pero tambe nan e necesidad pa enfoca riba e aspecto di oido 
na pia di trabou ( hendenan cu traha hopi ora cu zonidonan 
hopi halto).” 

Premier a splica cu ora bo nace, bo ta nace cu mas di 1 miyon 
‘haarcellen’ cu ta particulanan hopi chikito den bo horea. Pero 
na momento cu bo wordo exponi na zonidonan hopi fuerte of 
hopi largo, e haarcellen ey ta muri y no ta bin nunca mas. Esaki 
ta pone cu ora hende bira mas grandi e tin mas problema cu 


RESTO DI MUNDO 


oido cu ora e tabata mas jong. 


Awendia nos muchanan ta wordo exponi na zonidonan hopi 
mas fuerte y otronan talbes no asina fuerte, pero hopi largo a 
traves di headphones cu nan ta pone na nan horea cu tambe 
por tin su efectonan negativo. Prome Minister a sigui bisa cu e 
ta hopi contento cu colega Minister Dangui Oduber a indica cu 
den su plan nacional di prevencion, e tin atencion pa esaki y a 
invita Auota pa ta parti di e plan aki. 


Concluyendo Premier Wever - Croes su mensahe ta, ‘Ban 
para keto riba con importante nos oido ta. Nos oido ta conecta 
nos cu resto di mundo. Na momento cu bo no tin bo oido mas, 
bo no ta conecta. Bo ta wordo desconecta y hopi hende ta cay 
den isolacion. Awor ta momento cu nos por protege nos mes 
di e zonidonan hopi duro, of di zonidonan menos duro pero 
largo. Cuida bo oido paso esey ta locual bo mester pa conecta 
cu resto di mundo.’ 


‘` 


X Gabinete Wever-Croes || 

XIOMARA MADURO 


MINISTER MADURO DI FINANSA A REUNI 
CU FITCH PA E EVALUACION FINANCIERO Y 
ECONOMICO DI ARUBA 


— 


Diamars Minister di Finansa a reuni cu e compania di rating 
Fitch cu den e dianan aki ta haci un evaluacion financiero y 
economico di Aruba pa por duna un bista na inversionista di e 
credibilidad finaciero di nos Pais expresa den un rating. Durante 
e reunion a toca temanan manera supervision financiero y e 
cambionan huridico cu lo tuma lugar pa e introduccion di RAFT 
y COHO, Presupuesto 2022 y con lo financia e deficit premira, 
e maneho di debe y e reforma fiscal. 


Mester remarca cu mescos cu otro compania di rating cu ta 


evalua Aruba, Fitch tambe ta dedica hopi atencion na e relacion 
di Aruba cu Hulanda. No solamente pa e reformanan cu mester 
tuma lugar, pero tambe si tin disponibilidad di Hulanda pa yuda 
cu sosten di likidez den futuro si esaki ta necesario. E ultimo aki 
ta hopi importante ya cu Aruba tin debenan cu mester wordo 
refinancia y pa cual mester yudansa financiero di Hulanda pa 


por cumpli debidamente. 


E resultado di e evaluacion di Fitch por wordo spera na 


comienso di april. 


ANA DI 

MINISTER ROCCO TJON 
Husticia y Asuntonan Social 


y E d 

Diahuebs mainta, durante conferencia di prensa di Gobierno 
di Aruba, Minister di Husticia y Asuntonan Social Sr. Rocco 
Tjon a elabora mas tocante e cooperacion estrecho entre e 
diferente departamentonan, cu ta traha hunto pa loke ta trata 
siguridad na nos fronteranan. Algun dia atras a tuma nota di 
un intercepcion exitoso di un lancha cu 11 persona a bordo 
cu a haci intento pa drenta nos pais. E Mandatario a haci 
uso di e oportunidad aki pa por splica un poco mas tocante 
e parti di e “plan van aanpak grenz toezicht’, cual a wordo 
scribi conhuntamente cu y aproba pa Hulanda den cuadro di 
e “landenpakket”. Na November di aña pasa, Hulanda a aloca 
cuater miyon Euro pa e ehecucion di e plan aki. 


Parti di e plan aki ta den ehecucion caba, mirando cu e 
cooperacion entre e diferente departamentonan a wordo 
intensifica. Adicionalmente, e radarkamer ta wordo ocupa 24/7, 
danki na e bon colaboracion entre e departmentonan cu ta 
pone nan personal disponibel pa cu esaki. E deparamentonan 
encarga cu e parti aki ta Guarda nos Costa, Kustwacht y Cuerpo 
Policial. Otro aspecto cu tambe ta den pleno ehecucion ta e 
parti di e “surveillance team” cu actualmente ta patruyando nos 
costanan. 


Den cuadro di e “plan van aanpak”, actualmente lo bay enfoca 
mas den e parti investigativo, caminda lo haci uso di fondonan 
disponibel, pa asina lanta un departamento multidisciplinario 
pa loke ta inteligencia y informacion. E departamento aki lo 
percura pa investiga henter e netwerk, pa saca afo si e persona 


cu ta purba di drenta nos pais ta hayando cooperacion di un 
persona dentro di nos pais, pa asina por trata e situacion aki. 


E departamento di “Menshandel en Mensensmokkel” 
di nos Cuerpo Policial lo bay wordo amplia pa e parti di 
conduci investigacion. Adicionalmente, e conexion entre e 
departamento menciona cu e departamento di Maritiem Politie 
ta di suma importancia, pa asina percura pa tin un miho proceso 
investigativo. Di e manera aki, ta haci cu e intento pa drenta 
nos pais ta un menos atractivo, pero tambe menos atractivo 
pa esnan cu ta yuda e personanan aki drenta nos isla na un 
forma ilegal. 


Na banda di esaki, lo bay enfoca hopi mas riba e parti di e 
“bestuurlijke aanpak”, unda no solamente lo bay duna atencion 
na e parti “strafrechterlijk”, pero lo duna atencion tambe na e 
parti “bestuurlijk”. Esaki lo tin consecuencia, den forma di un 
multa mucho mas halto, pa esnan cu ta emplea personanan 
indocumenta, asina diferente compania a ricibi multanan caba, 
cu a yega te cu 75.000 Florin. Cada departamento concerni, a 
wordo notifica di e multa aki y lo reuni e luna aki pa intensiva e 
multanan mas aun. 

Segun e Mandatario, actualmente ora ta trata di e prome 
infraccion, ta duna un advertencia prome, pero awo esaki ta 
bay cambia. Na e prome infraccion lo bay duna un boet cual lo 
ta uno mas halto cu loke e ta actualmente. Adicionalmente, lo 
bay actua mas fuerte y duna multanan mas halto na tur persona 
cu ta facilita e personanan indocumenta, den forma di estadia 
ilegal of cu ta brinda cualkier otro tipo di ayudo. Na momento 
cu e personanan aki wordo gara, lo pasa tur e gastonan cu tin 
di haber cu e situacion, pa e persona local cu a yuda e persona 
indocumenta, y lo responsabilisanan pa e acto aki. 


Por ultimo, Minister Tjon a splica cu actualmente ta trahando 
riba e parti legislativo, unda cu hunto cu huristinan, ta 
analisando e ley pa wak con por haci un estadia ilegal na Aruba, 
uno castigabel pa ley. Pa medio di e medidanan adicional aki, 
nos como pais Aruba lo por brinda un miho defensa contra e 
fenomeno aki, di personanan cu kier drenta nos pais na un 
forma ilegal. 

Minister Rocco Tjon: 


ARUBA LO HAYA SU PROME DOCTOR 
FORENSICO DEN CUADRO DI COMBATIMENTO 
DI ABUSO SEXUAL Y VIOLENCIA RELACIONAL 


Diahuebs mainta, durante conferencia di prensa di Gobierno 
di Aruba, Minister di Husticia y Asuntonan Social Sr. Rocco 
Tjon a elabora riba un tema sumamente importante pa loke 
ta trata pasonan concreto den cuadro di combatimento di 
abuso sexual y violencia relacional. Actualmente, Dr. Vincent 
Latour ta un “jeugd arts” na departamento di salud publico, 
y a wordo scogi pa bay specialisa su mes como medico 
forensico pa Aruba. Su tarea primordial lo ta pa asisti e cadena 
hudicial den investigacionnan forensico, pa loke ta trata 
abuso sexual y violencia relacional severo. E importancia di 
esaki ta cu e lo fortifica investigacionnan penal como tambe 
e “sporenonderzoek” na momento cu un caso wordo presenta 
dilanti un huez. Esaki lo percura pa duna un persona un castigo 
mucho mas halto. 


Segun e Mandatario a splica, hopi biaha a trece e importancia 
di e tematica aki padilanti na tur e stakeholders, kende tambe 
a comparti cu e investigacion cu ta wordo conduci ta di suma 
importancia. Pues, cu e paso concreto aki lo bay percura pa e 
investigacionnan cu ta wordo presenta dilanti un huez ta uno 
mas solido, cual lo fortifica e fluho di informacion como tambe 
e cooperacion den ful e cadena. Consecuentemente tambe ta 
conduci na un miho cooperacion y miho fluho di informacion 
entre Jeugd en Zeden Politie, Hospital, Directie Voogdijraad, 
Directie Sociale Zaken, Bureau Sostenemi, Ministerio Publico, 


Veiligheidshuis, y algun di e partnernan. 


DVG hunto cu Family Justice Center pa hopi tempo a sondea e 
posibilidadnan pa un medico por haya e opleiding aki, como tal 
a logra haya Netherlands School of Public and Occupational 
Health kende tawata dispuesto pa brinda e opleiding aki. Abase 
di esaki, a publica e vacatura den tur medionan di comunicacion, 
como tambe na Arubahuis, di cual cuater persona a solicita. Di 
e cuater personanan aki, Dr. Latour tawata e unico cu a cumpli 
cu tur e rekisitonan pa por a sigui e opleiding aki. Unabes cu a 
haya e proposicion pa Dr. Latour, conseho di Minister a tuma 
e decision aki, mirando cu e lo bay cu un tarea di estudio, cual 
ta hopi importante, pa por garantisa cu ora e caba su estudio e 
traha pa pais Aruba pa algun aňa. Di e forma aki, ta garantisa 
tambe cu lo tin e profesionalismo y e specialismo aki na Aruba 
pa e añanan binidero. 


Adicionalmente, e Mandatario a enfatisa riba e hecho cu esaki 
ta un di e tantisimo pasonan cu Gabinete Wever-Croes a tuma 
caba, pa loke ta trata e tematica aki. Pa duna un ehempel, 
a aumenta e castigonan maximo, di cual recientemente por 
a wak e frutonan di esaki, caminda castigonan relativamente 
halto a wordo duna na esnan cu a comete actonan di abuso 
sexual. Na mesun momento, a introduci diferente metodonan 
y procesonan di trabou nobo manera, “Meldcode”; “Signs of 
Safety” y Codigo di Proteccion. A percura tambe pa certifica 
tur e zeden rechercheursnan y psicologonan den e cadena, pa 
na momento cu un caso wordo presenta, e huez por ta sigur 
cu e personanan cu ta conduci e investigacion aki ta cuadra 
cu normanan y standardnan internacional. Adicionalmente, 
a busca tur e materialnan nobo pa por ekipa e studio 
verhoorruimte pa asina garantisa cu pais Aruba ta cumpli cu e 
normanan y tambe cu e caso cu ta wordo presenta dilanti huez, 
ta uno solido. Family Justice Center ta organisando diferente 
cursonan, di cual recientemente a duna un curso pa henter e 
tereno social y na luna di Mei lo bay tin un curso pa Cuerpo 
Policial, organisa pa e European Family Justice Alliance. 


Por ultimo, Minister Tjon a splica cu dentro di poco, pa prome 
bes na Aruba, lo bay introduci un recherche psycholoog, e tarea 
di e psicologo aki ta pa analisa y conseha e departamentonan 
investigativo pa loke ta declaracionnan cu ta wordo duna door 
di victamanan y testigonan pa asina na final di dia por conduci 
un investigacion mucho mas solido. 

ENDY CROES 


18 STUDIANTE DI E PROGRAMA ‘GRAND 
TOUR’ DI NHL STENDEN HOGESCHOOL A 
CUMINSA STAGE NA ARUBA 


Siman pasa Minister Endy Croes a reuni cu Drs. M.T. Otto vice 
presidente di e directiva ehecutivo di NHL Stenden y miembro 
di directiva, Prof. Dr.Oscar Couwenber. E ehecutivonan ta 
Aruba y a probecha di e oportunidad pa bishita e Mandatario 
di Ensefiansa pa pone na altura di e ultimo desaroyonan di e 
programa di ‘stage’ den exterior cu NHL Stenden Hogeschool 
ta ofrece na su studiantenan. NHL Stenden Hogeschool na 
Leeuwarden tin diferente campus na entre otro; Hulanda, Bali, 
Indonesia y Sur Africa. NHL Stenden Hogeschool ta haci tipo di 
‘grand tour’ of stage y nan tin diferente programa unda cu den 


| 


e tercer aña di estudio e studiantenan por scoge pa bin haci 
nan stage na Aruba. E studiantenan por haci nan stage den 10 
siman of un semester completo cu ta 20 siman. Alrededor di 
mil studiante pa aña ta haci uso di e oportunidad aki y a inlcui 
Aruba den e programa. 


E prome 18 studiantenan ta na Aruba y nan a cuminsa cu nan 
stage den luna di februari cu e mira cu pa september di e aña aki 
lo bin mucho mas studiante. “Nos ta sondeando posibilidadnan 
pa amplia e programa aki', e Mandatario a expresa. 


ISLA()0 

MINISTER GRENDERT E CROES | 


nergia, Labo 


ENSEŇANSA PA EMPLEO TA GRADICI 
BUREAU DI MINISTER GLENBERT CROES PA 


E SOSTEN Y APOYO 


ENSENANSA PA EMPLEO 


Despues dos aña di dificultad pa por ofrece cursonan na pueblo, 
manera EPE semper tabata conoci p'e den nos comunidad, 
Diamars ultimo, 1 di maart 2022, nos di EpE ta hopi orguyoso 
pa por habri e portanan di EpE bek na un forma cu ta accesibel 
pa tur hende por yega pa keda desaroya su mes manteniendo 
tarifanan socialisa. 


Nos di EpE kier gradici Minister Glenbert Croes y henter team di 
Aruba Kier Traha y Bureau pa nan cooperacion. Sin e yudansa 
y sosten di Minister Glenbert Croes nunca nos lo a logra pa 
habri nos portanan bek asina liher pa esunnan interesa di sigui 
empodera nan mes mediante e diferente cursonan cu EPE ta 
ofrece. 


En vista cu nos no tin internet ni telefon ainda, un team di Aruba 
Kier Traha y Bureau di Minister di Labor, Energia 8 Integracion 
a duna apoyo na nos di EpE den gran forma. Nos cursistanan 
cu a logra haya cupo a wordo yama y diamars ultimo e team di 
IT a instala programanan riba nos computernan. 


Esey no tabata facil mirando cu ainda nos no tin internet. Pero 
e team dinamico a tuma a iniciativa di instala e programanan 
necesario na Bestuurskantoor pa sigura cu nos cursistanan 
y pueblo en general lo tin un manera optimal pa inicia cu e 
diverso cursonan di computerskills cu a inicia 2 di maart 


ultimo. Actualmente EPE ta ofreciendo curso di Computer pa 
beginners y tambe programanan mas specifico manera Excel 
y Auickbooks. 


Nos ta gradici henter comunidad pa e miles di registracion cu 
EPE a ricibi di interesadonan cu kier sigui desoraya nan mes. 
Aunke ainda nos no por a duna tur hende cupo den e prome 
tanda, pronto lo anuncia e di dos periodo pa sigui curso. Esun 
cu pa e biaha aki no a haya cupo, lo wordo invita pa inscribi y 
participa prome. 


Un biaha mas nos ta gradici Minister Croes, team na bureau y 
di Aruba Kier Traha y henter comunidad pa semper ta para tras 
di EpE, duna nos sosten y apoyo pa sigui brinda mas curso 
posibel. 


Pa mas informacion tocante Enseñansa pa Empleo por yama 
libremente na bureau di Minister na telefon 528.4963 te ora cu 
logra keda cla cu instalacion telefonico na EPE cu ta pendiente 
di SETAR pa e trabou cu mester wordo haci. Tambe por sigui 
nos riba nos pagina di Facebook: Enseñansa pa Empleo. 


SINTONISA 


N CONFERENCIA DI PRENSA 
DI GOBIERNO DI ARUBA 


Gabinete Wever-Croes 


Tur dialuna y diahuebs | 10:00 am 

MINISTER PLENIPOTENCIARIO * 
GUILLFRED BESARIL 


Minister Plenipotenciario Guillfred Besaril a ricibi un bishita 
di cortesia di Mandy Villasmil. Motibo pa e encuentro aki ta 
cu Mandy Villasmil na maart venidero lo bay participa den e 
gemeenteraadsverkiezingen/eleccion municipal di Den Haag. 


Den e combersacion Mandy a bisa cu su meta ta pa representa 
e populacion di Caribe Hulandes biba na Den Haag, 
especialmente e hoben studiantenan. Mandy ta number 8 riba 
lista di e partido local “CDA Den Haag”. 


Minister Besaril tin hopi aprecio pa hobennan Arubano cu 
interes den politica, ta desea Mandy tur clase di exito den su 
intencion na drenta e conseho municipal di Den Haag y di logra 
su meta, ta spera cu e lo ta un di motornan pa e municipio keda 
tene cuenta na tur momento di e pluralismo y multiculturalidad 
cu e ciudad ta representa na Hulanda. 

Did you know? 

Did you know? 

Metals are a finite naturaliresource and are "highly.recyclable: 

In 2019, 188 tons of varying types of metals were received at Parkietenbos, 
and 130 tons in 2020. Aruba currently has the expertise and technology to 
separate metals and ready these for export (to be recycled and reused as 
new materials): 


TIRES 5 
RUBBER 


Did you know? 

In 2019; Parkietenbos received:506 tons of tires, and in 2020 it 
received 423 tons. We currently have the technology and 
expertise in Aruba to recycle tires to produce energy. 


PALLETS & 
WOOD 


Did you know? 
In 2019, the volume of pallet wood and basi 

was received by Parkietenbos was 15,411 tonsgane ená) 088 tons 
2020. Although we do not have exact figures'for thelvolumelo: 
these separately, in the short-term pallet wood can be recyclediora 
incinerated depending on the quality and treatment of the wood. 


E 


> GARDEN 
tr MARJA 


Did'you know? 

| In 2019, the volume of pallet wood and plant-based 
Waste that was received by Parkietenbos was 15,411 tons 
that come from different sources. 


If we could separate these, our garden waste could be 
shredded to produce mulch for the agricultural sector. 
Composting combined with certain types of food waste _ 
could also be an opportunity to eliminate this waste 
stream to Parkietenbos. 

